Komission asetus (EY) N:o 2918/95, annettu 18 päivänä joulukuuta 1995, Azoreiden, Madeiran, Kanariansaarten ja Ranskan Guayanan tiettyjen kalataloustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta annetun neuvoston asetuksen (EY) N:o 2337/95 soveltamista koskevista yksityiskohtaisista säännöistä



Virallinen lehti nro L 305 , 19/12/1995 s. 0054 - 0055



KOMISSION ASETUS (EY) N:o 2918/95, annettu 18 päivänä joulukuuta 1995, Azoreiden, Madeiran, Kanariansaarten ja Ranskan Guayanan tiettyjen kalataloustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta annetun neuvoston asetuksen (EY) N:o 2337/95 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Azoreiden, Madeiran, Kanariansaarten ja Ranskan Guayanan tiettyjen kalataloustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta 2 päivänä lokakuuta 1995 annetun neuvoston asetuksen (EY) N:o 2337/95 (1) ja erityisesti sen 3 artiklan, ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 (2), sellaisena kuin se on viimeksi muutettuna asetuksella (EY) N:o 150/95 (3), ja erityisesti sen 6 artiklan 2 kohdan, sekä katsoo, että on tarpeen vahvistaa yksityiskohtaiset säännöt asetuksella (EY) N:o 2337/95 käyttöön otetun järjestelmän soveltamisesta, jotta voidaan vahvistaa yksityiskohtaisesti säännökset yhteisön tuen myöntämisestä kyseisessä asetuksessa säädetyille toimille, erityisesti toimiin liittyvien maksujen sekä valvonnan ja seurannan osalta, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa vahvistetaan yksityiskohtaiset säännöt asetuksessa (EY) N:o 2337/95 säädetyn tasoitusjärjestelmän soveltamisesta vuosiksi 1995, 1996 ja 1997. 2 artikla 1. Jos Azorien ja/tai Madeiran satamissa rekisteröityjen alusten saaliit jäävät alle tämän 15 000 tonnin vuotuisen kokonaiskiintiön, kyseiset toimijat voivat käyttää muista jäsenvaltioista peräisin olevaa tonnikalaa. 2. Kanariansaarten ja Guayanan osalta vuosittaiset eri lajien enimmäismäärät vahvistetaan asetuksen (EY) N:o 2337/95 2 artiklassa. 3. Kolmansista maista peräisin olevan tonnikalan osalta oikeutta tasoitukseen ei ole. 3 artikla Tuen määrään sovellettava maatalouden muuntokurssi on sen kuukauden ensimmäisen päivän kurssi, jolloin jokin seuraavista yrityksistä ottaa tuotteet fyysisesti haltuunsa: a) Azoreiden ja Madeiran osalta se teollisuusyritys, jota asia koskee b) Kanariansaarten ja Guayanan osalta ensimmäinen ostaja, joka pitää tuotetta kaupan kylmänä, jäädyttävä yritys tai tarvittaessa se jalostusyritys, jota asia koskee. 4 artikla 1. Kansallisten toimivaltaisten viranomaisten on varmistuttava siitä, että edunsaajien esittämiin hakemuksiin on liitetty ennen heidän määrittelemäänsä päivämäärää tarvittavat asiakirjat yhteisön sääntelyssä säädettyjen edellytysten noudattamisen varmistamiseksi. 2. Edunsaajien välisen tasoituksen jakautumisen osalta jäsenvaltioiden on toimitettava komissiolle tämän asetuksen täytäntöönpanoa koskevat kansalliset säännökset. Näissä säännöksissä voidaan sallia erityisesti tasapainotettu jako edunsaajien välillä. 3. Jos kansallisille viranomaisille toimitetut hakemukset ylittävät asetuksen (EY) N:o 2337/95 2 artiklassa säädetyt määrät, haetut määrät maksetaan suhteessa hakijoiden saaliiden määriin edellisen vuoden aikana. 5 artikla Jäsenvaltion toimivaltaiset viranomaiset maksavat tuen kolmen kuukauden kuluessa hakemuksen jättämisen määräajasta. 6 artikla 1. Jäsenvaltioiden on annettava kaikki aiheelliset säännökset järjestelmän täytäntöönpanoa koskevien edellytysten ja erityisesti toimien säännönmukaisuuden noudattamisen varmistamiseksi. Niiden on sitouduttava estämään epäsäännönmukaisuuksia ja rankaisemaan niistä sekä perimään takaisin aiheettomasti maksetut määrät. 2. Kansallisten viranomaisten on annettava komission käyttöön kaikki tämän asetuksen soveltamiseksi tarvittavat tiedot ja toteutettava kaikki toimenpiteet komission tarvittaviksi arvioimien tarkastusten helpottamiseksi, mukaan lukien paikalla tehtävät tarkastukset. 3. Komission paikalla tehtäviä tarkastuksia varten valtuuttamien henkilöiden on saatava käyttöönsä kaikki asiakirjat, jotka koskevat yhteisön tämän asetuksen mukaisesti rahoittamia menoja, sanotun kuitenkaan rajoittamatta jäsenvaltioiden kansallisten lakien, asetusten ja hallinnollisten määräysten mukaisesti tekemiä tarkastuksia. 4. Kansalliset viranomaiset antavat komissiolle vuosikertomuksen sellaisista tuotetuista ja käytetyistä määristä ja arvoista, joille tukea on tosiasiallisesti annettu, viiden kuukauden määräajan kuluessa sen jakson jälkeen, jona tuki on myönnetty. 7 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1995. Komission puolesta Emma BONINO Komission jäsen (1) EYVL N:o L 236, 5.10.1995, s. 2 (2) EYVL N:o L 387, 31.12.1992, s. 1 (3) EYVL N:o L 22, 31.1.1995, s. 1